cyanic-selkie/wikianc huggingface dataset:
Zambia
Gruveindustri
Den zambiske økonomien har historisk sett vært basert på industrien rundt kopperutvinning. Utvinningen av kopper har sunket til rekordlave 228 000 tonn i 1998, etter en tretti år lang nedgang på grunn av manglende investeringer, lave kopperpriser og usikkerhet over privatiseringen. I 2002, etter privatisering av industrien, har kopperproduksjonen steget til 337 000 tonn. Forbedringer i verdens koppermarked har forsterket effekten av denne økningen på inntekter og inntjening i utenlandsk valuta. Zambia er verdens fjerde største produsent av kopper og verdens største produsent av kobolt (2007).
Andre næringer
Den zambiske regjeringen følger et økonomisk mangfoldiggjøringsprogram for å redusere økonomiens avhengighet på kopperindustrien. Dette initiativet forsøker å utnytte andre komponenter av Zambias rike ressurser ved å oppmuntre til landbruk, turisme, edelstensgruver og vannkraft. I 2003 hadde eksporten av andre varer enn metall økt med 25 %, og denne eksporten stod for 38 % av den totale eksporten, noe som er en stigning fra 35 %.
Helse
Hiv/aids-epidemien ha krevd mange ofre i Zambia. Nesten en million zambiere er hiv-positive eller har aids. En antar at 100,000 mennesker har mistet livet av sykdommen per 2004. Over en halv million zambiske barn har blitt foreldreløse, og 17 % av den voksne befolkningen er rammet. Hiv/aids vil fortsette å påvirke økonomiske og sosiale utvikling i mange år fremover.
Kultur
Dagens kultur i Zambia viser en blanding av historiske og kulturelle trekk fra fortiden i tillegg til dagens. Tradisjonelle afrikanske skikker og forståelser fortsetter å ha innflytelse på mange sider ved Zambias kultur. Kolonitidens påvirkning kan også sees i folkenes liv. Dagens globale uttrykk og krefter bidrar også til det kulturelle landskapet.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Egwene al’Vere
Egwene al'Vere er en fiktiv person og en av hovedpersonene i Robert Jordans fantasy-serie Tidshjulet. Hun kommer fra landsbyen Emondsmark i Tvillingelvene, slik som mange av de andre hovedpersonene i serien gjør. I begynnelsen av tidshjulets første bok Verdensøyet blir Egwene med når Aes Sedaien Moraine Damodred tar med seg Rand al'Thor, Matt Cauthon og Perrin Aybara bort fra landsbyen. Det er Moiraine som finner ut at Egwene kan lede Saidar, og dette fører senere til at Egwene drar til Det Hvite Tårnet for å studere. Dette vil senere avgjøre mye for henne, blant annet blir hun sendt ut av Amyrlins Trone for å jakte på den Svarte Ajah. Egwene er en Drømmer, noe som gir henne evnen til å forutsi fremtiden ved hjelp av drømmene sine. Hun er også en drømmevandrer og kan derfor gå inn og ut av drømmeverdenen Tel'Aran'Rhiod. For å utvikle denne evnen tilbrakte hun tid hos De Vise og aielene. Etter hvert viser det seg at Egwene er en av de sterkeste Aes Sedaiene som har eksistert på minst tusen år. Senere i serien blir hun valgt til Amyrlin av utbrytergruppen fra Det Hvite Tårnet.
Chaumettes-demningen
Chaumettes-demningen er en demning med vannkraftverk i Frankrike. Den er anlagt i elva La Diège, en venstre sideelv til øvre Dordogne, og ligger ovenfor Marèges-demningen. Demningen er en buedam i betong, og gir kraft til Val Beneyte vannkraftverk som ligger ved Marèges-reservoaret, via en rørgate med ca 140 meters fallhøyde.
Anlegget ligger helt øst i departementet Correze nær grensen til Cantal departement. Området er en del av Limousin-regionen.
Arne M. Sølvberg
Arne Mathiasson Sølvberg (født 30. november 1950 i Stryn) er en norsk folkemusiker (hardingfele, fele og fløyter) og danser, begge deler innen Nordfjordtradisjonen.
Sølvberg har grunnfag i folkedans ved NTNU. I fem år mottok han arbeidsstipend fra Statens kunstnerstipend. Han har vunnet Landskappleiken to ganger, i 1989 på vanlig fele og i 2004 innen dans sammen med kona Asbjørg. Han har vært dommer på mange kappleiker både i spill og i dans. I perioden 1989–1994 var han fylkesmusiker i Sogn og Fjordane. Han har spilt en rekke konserter med Rikskonsertene og opptrådt i flere europeiske land og i USA. Som musiker opptrer han som regel enten alene eller sammen med gitarist Øyvind Lyslo eller som leder for spelemannslaget Fjelljom.
Han har gitt ut tre album med slåtter kun framført på hardingfele eller fele. For det ene, Nordfjordslåttar, vant han Spellemannprisen 1996 i klassen folkemusikk/gammaldans. I tillegg til å være frilans musiker og danser har han hatt deltidsstilling som felelærer ved Stryn kulturskule og i perioder ved Firda vidaregående skule. Han har dessuten holdt en rekke kurs og forelesinger, blant annet ved Ole Bull-akademiet, og vært sensor for folkemusikkstudenter ved Norges musikkhøgskole. I perioden 2004–2007 var han leder i Rådet for folkemusikk og folkedans. Han sitter i styret for Førde Internasjonale Folkemusikkfestival og i styret for Opera Nordfjord.
På kong Olav V s 80-årsdag den 2. juli 1983 fremførte 150 spelemenn Sølvbergs spesialverk for anledningen, Kongeslåtten. Han har også laget en rekke andre nye slåtter, og mange av dem er utgitt på plate.
Monstera deliciosa
Monstera deliciosa eller Monstera, er en plante med svært karakteristiske blader som ofte brukes som stueplante. Arten hører hjemme tropiske områder i Syd- og Mellomamerika. Den er en epifytt som klatrer på stammen og greinene til andre trær for å ta seg opp til sollyset. Den kan bli opp til 10 meter høy. Bladene kan bli store, opp til en halv meter i diameter, og vil utvikle hull som etter hvert blir til åpne splitter i bladet. Innomhus blir bladene sjelden så store og flikete.
I naturen utvikler planten tydelige luftrøtter som hjelper til å ta opp oksygen. Fjerner man for mange av disse luftrøttene på planten vil den ikke kune vokse. På stueplanter kan man imidlertid lede disse ned i krukken.
Frukten er grønn og avlang, omgitt av et enkelt hvitt blad slik som hos fredslilje. Selve frukten ser ut som en kongle. Fruktkjøttet er hvitt og velsmakende og kan minne om annanas i smaken, derav artsnavnet deliciosa. I noen tilfelle kan frukten inneholde oksalsyre, og smaker da besk og er mildt giftig. Oksalsyren kan gi svie i munn og svelg, og kan gi katter magebesvær. .
Sorter
Adams ribbein har lenge vært en populær stueplante, og en rekke sorter har blitt avlet fram:
Synonymer
Flere oppdagere har beskrevet planten
Norske navn
På norsk er planten noen ganger omtalt som Vindusblad eller Adams ribbein da store blad kan likne på ribbein rundt et brystbein.
Heathen
Heathen er et amerikansk thrash/speed metal-band.
Tidlig historie (1984 - 1986)
Heathen ble startet i 1984 av gitarist Lee Altus og trommeslager Carl Sacco. De ansatte vokalist Sam Cress og andregitarist Jim Sanguinetti. Bandet holdt sin første konsert 21. april 1985 uten bassist. Etter kort tid forlot Sam Cress og Jim Sanguinetti bandet, som ble erstattet av vokalist David Godfrey (nå David White, med etternavnet til hans biologiske far) og gitarist Doug Piercy, i tillegg til bassisten Eric Wong. 6. februar 1986 holder Heathen sin første konsert med den nye og første stabile oppstillingen.
I motsetning til mange andre thrash metal-band var ikke Heathen inspirert av punk rock, men tradisjonell heavy metal og spesielt New Wave of British Heavy Metal. Som en følge av dette tiltrakk ikke bandet seg like mange punkere og hardcore-fans som mange andre thrash metal-band, men hadde en fan bestående av «ekte» heavy metal-fans.
Studioutgivelser og oppløsning (1987 - 1992)
Flere musikere har spilt i Heathen. Det eneste medlemmet som har vært medlem så lenge bandet har vært aktivt er gitarist Lee Altus. Vokalist David White har vært vokalist siden 1985, med unntak av en periode i 1988–1989 da Metal Church-vokalist David Wayne og Exodus-vokalist Paul Baloff var medlem. Trommeslageren Darren Minter kom med i bandet i 1988 og har vært medlem siden, med unntak av perioden bandet var oppløst. Ellers har bandet hatt flere bassister og andregitarister spilt for Heathen.
Heathen ga ut sitt første studioalbum Breaking the Silence i 1987, og sitt andre (og foreløpig siste), Victims of Deception i 1991. Begge albumene høstet meget gode kritikker. Heathen planla så å utgi en EP med coverlåter. Daværende bassist Randy Laire ble drept i en bilulykke i juni 1991, men ble raskt erstattet med Ira Black. Black forlot Heathen senere samme år sammen med Doug Piercy (som hadde vært gitarist siden 1985). Heathen fikk to nye musikere til å erstatte dem, men ble så oppløst i 1992 og EP-en ble ikke utgitt.
Gjenforeningen (2001 - i dag)
11. august 2001 gjenforente Heathen seg for å spille en konsert på Thrash of the Titans som skulle samle inn inntekter til Testament-vokalist Chuck Billys kreftbehandling. Gjenforeningen bestod av de tidligere medlemmene David White, Lee Altus, Ira Black, Mike Jastremski og Darren Minter. I 2004 ble bassist Mike Jastremski erstattet med Jon Torres, og Heathen spilte inn den tidligere planlagte EP-en med coverlåter og ga den ut under navnet Recovered samme år. Gitarist Ira Black forlot Heathen litt senere, og i 2005 ble gitarist Terry Lauderdale med i bandet.
Hovedgitarist og grunnlegger Lee Altus ble i 2005 medlem av thrash metal-bandet Exodus, men har sagt at hans opphold i Exodus ikke vil påvirke hans innsats i Heathen. Heathen ga ut en 18 minutters lang demo i 2005, som har skapt høye forventninger for hva bandet velger å gi ut neste gang. Heathen holder for tiden på med et nytt studioalbum, som er planlagt å spilles inn høsten 2007 og gitt ut i mars 2008.
Gjenforeningen av Iran (1921)
Opprørene i Persia i 1921 viser til en rekke hendelser og konflikter som til sist førte til opprettelsen av Pahlavi-dynastiet i 1925. Hendelsene begynte som et kupp ledet av Reza Khan, støttet av en kossakkbrigade, i februar 1921. Årsakene til kuppet kan ha vært den kaotiske situasjonen som eksisterte i Persia (Iran) i etterspillet av første verdenskrig, hvor flere opprør hadde ført til at den lokale statsmakten mistet mye av sin reelle innflytelse. Kuppmakerne møtte liten motstand og tok Teheran relativt lett, og Pahlavi fulgte opp med militære kampanjer mot det kommunistiske pro-sovjetiske separatistregimet i Gilan og mot Oberst Pessians styrker i Khorasan. Det forekom også en kampanje mot kurdiske opprørere som varte til 1922. Til slutt var Iran gjenforent som én nasjon, og Reza Pahlavi erklærte seg selv som Irans sjah i 1925.
North Canadian (elv)
North Canadian er den største sideelva til Canadian. Den er 708 km lang, og renner gjennom New Mexico, Texas og Oklahoma. Den starter i Union County, renner gjennom «Oklahoma Panhandle» og «Texas Panhandle», og munner ut i Canadian ved Oklahoma City. Nedbørfeltet er 34 738 km².
Clytomelegena
Clytomelegena er en slekt av underamilie av trebukker (Cerambycidae).
Utseende
Nokås små (ca. 10 millimeter), slanke, mørkt brunlige trebukker, dekkvingene med lyse tverrbånd. Kroppsformen er litt vepselignende. Antennene er tynne og betydelig lengre enn kroppen, det innerste leddet noe forstørret, langt klubbeformet. Pronotum er sylindrisk med en kraftig tann midt på hver sidekant, lengre enn bredt. Dekkvingene er litt utvidete bakover (litt pæreformede>), beina lange med nokså tynne lår.
Levevis
Som andre trebukker lever larvene av de fleste artene i død ved. De voksne billene er oftest nattaktive.
Utbredelse
Slekten er utbredt i Vietnam og det sørlige Kina.
TV 2 Science Fiction
TV 2 Science Fiction var en norsk TV-kanal som eksisterte fra 2009 til 2011. Kanalens målgruppe var unge menn med interesse for science fiction. Kanalen sendte utelukkende via Nett-TV på TV 2 Sumo
Kanalen ble avviklet den 31. desember 2011.
Svein Mork Dahl
Svein Mork Dahl (født 27. mars 1974 i Bergen) er en norsk politisk aktivist og debattant.
Han ble valgt som partileder ved Piratpartiets 8. ordinære landsmøte 18.–19. april 2020, etter å ha vært «2. nestleder (politisk)» i partiet. Per april 2020 er han leder for Region Sør i SMB Norge.
Svein har tidligere stått på liste for Venstre i kommunestyre- og fylkestingsvalget i 2011
Han har studert rettsvitenskap ved Universitetet i Oslo, med tilleggsutdanning innen organisasjon og ledelse fra Universitetet i Tromsø og Bedriftsøkonomisk Institutt.
Ved Kommunestyre- og fylkestingsvalget i Norge 2019 sto Dahl på 18. plass på den tverrpolitiske Hovelista, men endte opp på 9. plass etter personstemmer og slengere var telt opp. Hovelista fikk 5,9 % av stemmene ved valget, og to innvalgte representanter.
Dahl ble nestleder i Klageutvalget og Sakkyndig ankenemnd eiendomskatt i Arendal kommune etter valget.
Epimethevs
Epimethevs (gresk Ἐπιμηθεύς, «etterpåklokskap», bokstavelig «ettertanke», men i betydning slik en tåpe som ser bakover mens han løper framover) er i gresk mytologi bror av Prometheus (gresk Προμηθεύς, «forutseenhet», bokstavelig «fram-tanke»), og til sammen var de et par titaner som «fungerer som representanter for menneskeheten». De er uatskillelige sønnene til Iapetos som i andre sammenhenger er referert til som far til Atlas. Mens Prometheus er framstilt som oppfinnsom og smart er Epimethevs framstilt som tåpelig.
Mytologi
I henhold til Hesiod, som gjorde henvisninger til fortellingen to ganger, var Epimethevs den som aksepterte Pandoras gave fra gudene. Deres ekteskap kan ha vært antatt (og ble det av senere forfattere), men det er ikke nevnt uttrykkelig i Hesiods tekster.
Pyrrha ble i senere myter datteren av Epimethevs og Pandora. Hun giftet seg med Devkalion, og de ble de eneste overlevende da Zeus ville tilintetgjøre menneskene med en syndflod.
I moderne kultur
Epimethevs spiller en nøkkelrolle i filosofien til Bernard Stiegler, og særlig i begrepene for hans forståelse av forholdet mellom technogenesis og anthropogenesis. I henhold til Stiegler er det betydningsfullt at Epimethevs er helt glemt i filosofien til Martin Heidegger. Forfatteren Les Amis, i hans bok Commemorating Epimetheus (2009), gjenoppretter verdien av Epimethevs, og han er kreditert for å føre til verden vår kunnskap om vår avhengighet av hverandre, beskrevet i fenomenologiske begreper som å dele, å bry seg, å møte, å oppholde, og å elske. Carl Schmitt, i hans bok Ex captivitate salus beskrev seg selv som «kristen Epimethevs».
Bibliotek (programvare)
Et bibliotek er en samling funksjoner og klasser, som ikke nødvendigvis er et selvstendig program, men som kan benyttes i annen programvare. Biblioteker kan inneholde kode og data som tilbys til uavhengige programmer. Koden kan deles av flere applikasjoner og kan endres uten å endre programmene som benytter biblioteket. Noen kjørbare filer kan være selvstendige programmer og biblioteker på en gang, men de fleste biblioteker er ikke kjørbare som selvstendige programmer.
Scooby-Doo
Scooby-Doo er en media-franchise(figur) basert rundt flere animerte TV-serier og relaterte verk produsert fra 1969 til i dag. Den sentrale figuren er en snakkende Grand Danois som heter Scooby Doo, og de fleste versjoner av serien har Scooby som medlem / maskot av en detektivklubb kjent som «Mystery, Inc.", som også inkluderer fire tenåringer eller unge voksne: Fred " Freddie "Jones, Daphne Blake, Velma Dinkley, og Norville" Shaggy "Rogers. The Mystery, Inc.-gjengen reiser rundt i landet og verden i en psykedelisk-malt van kjent som «Mystery Machine". De løser mysterier ved å vise at tilsynelatende utenomjordiske spøkelser og monstre er ikke-overnaturlige kriminelle.
Bibliotek (programvare)
Det kan skilles mellom statiske bibliotek, der hele eller deler av koden på forhånd kopieres inn i applikasjonen som skal bruke den, og dynamiske bibliotek som blir liggende i egne filer og kan deles av flere applikasjoner også etter at koden er lastet inn i maskinens minne. I Microsofts operativsystemer kalles et dynamisk bibliotek ofte DLL (engelsk: Dynamic-Link Library).
Scooby-Doo
Den originale serien, Scooby-Doo, hvor er du!, ble opprettet for Hanna-Barbera Productions av forfattere Joe Ruby og Ken Spears som en tegneserie sendt på formiddagen på lørdager i 1969. Hanna-Barbera og dets etterfølger Warner Bros Animation har produsert en rekke oppfølgere og spin-off-animerte serier og flere relaterte arbeider, inkludert spesialserier for fjernsyn og filmer for TV, og to Warner Bros-produserte filmer. Noen versjoner av Scooby-Doo har ulike variasjoner over seriens overnaturlige tema, og inneholder figurer som Scoobys fetter Scooby-Dum og nevø Scrappy-Doo i tillegg til eller i stedet for noen av de opprinnelige figurene.
Bibliotek (programvare)
Eksempler på biblioteker:
Scooby-Doo
Scooby-Doo ble opprinnelig sendt på CBS fra 1969 til 1976, da den flyttet til ABC. ABC sendte den til 1986, da den ble avbrutt, og presenterte en spin-off med medlemmene som barn, A Pup Named Scooby-Doo, fra 1988 til 1991. Serien ble gjenopplivet og oppdatert som "Hva gjør du, Scooby-Doo" for The WB Network's Kids 'WB programmering blokk og gikk fra 2002 til 2006, da den begyte å gå på The CW-nettverket fram til 2008. Den nåværende Scooby-Doo serien, Scooby-Doo! Mystery Incorporated, premierte på Cartoon Network i juli 2010. repriser av serien sendes ofte på Cartoon Network og Boomerang i Norge og andre land.
Warner Bros' 2002 live-action Scooby-Doo film ble en stor suksess, og resulterte i en oppfølger to år senere. Filmen ble regissert av Raja Gosnell. I filmen spilte Freddie Prinze, Jr, som Fred, Sarah Michelle Gellar som Daphne, Matthew Lillard som Shaggy, og Linda Cardellini som Velma. Scooby-Doo ble opprettet på skjermen ved å datagenerert spesielle effekter.Scooby-Doo ble ikke godt gjennomgått, men var en økonomisk vellykket utgivelse, hvor de tjente over $130 millioner. En oppfølger, Scooby-Doo 2: Monsters Unleashed, kom i mars 2004 med samme skuespillere og regissør. Regissørene tjente USD 84 (€ 55,98) på Scooby-Doo 2
Knut Wigert
Knut Kirsebom Wigert (født 3. oktober 1916 i Skien, død 14. juni 2006 i Oslo) var en norsk skuespiller, motstandsmann, riksmålsforkjemper og skipsreder. Han ble ansett som en av landets fremste tolkere av Ibsens og Shakespeares dramaer.
Bakgrunn og familie
Hans foreldre var major Sigvald Hansen (1881–1954) og Carmen Fransciska Christina Kirsebom (1887–1951). Han var bror av skuespiller og motstandskvinne Sonja Wigert (1913–1980) og av ingeniør Erik Wigert (født 1923).
Han var gift tre ganger, først i 1942, da han giftet seg i London med sekretær ved Londonregjeringen, Eva Agathe Nordlie (1915–2000) som var datter av den kjente murer og Høyreformann Arthur Nordlie. Efter krigen giftet han seg i 1951 med skipsreder og riksmålsaktivist Sofie Helene Wigert (1913–89), som var datter av skipsreder Rudolf Olsen og datterdatter av skipsreder Rolf Andvord (1848–1906). Knut hjalp henne med skipsrederiet og aktivismen ellers. Efter hennes død giftet han seg i 1993 med Vera Dietrichson Burkoff (1929–2007), datter av skipsreder Vitali Burkoff (1897–1969) fra Arkhangelsk og Randi Vestvold (1905–89). Hans tredje hustru skrev to biografier om ham.
Skuespillerkarriere
Wigert fikk med sin søsters hjelp innpass på Centralteatret i 1937 i en statistrolle som «Bassanio» i Kjøpmannen i Venedig. Han fikk fast engasjement ved Nationaltheatret i 1938, hvor han debuterte i Finn Halvorsens Abrahams offer og fikk svært gode kritikker. Han spilte «Leander» i Ludvig Holbergs Henrik og Pernille og «Tom» i Glassmenasjeriet. Videre spilte han i Molières Tartuffe og Alexander Kiellands Tre par. Sin første Ibsen-rolle hadde han som «dr. Fjeldbo» i De unges forbund, så fulgte Jean-Paul Sartres Skitne hender, Candide, Romeo, «Mortimer» i Maria Stuart, keiser Julian i Kejser og Galilæer (kritikerprisen). Han spilte i Finn Havrevolds Uretten, og videre i Katt på hett blikktak, Spansk trekant, Somerset Maughams Cirkelen, «Rosmer» i Rosmersholm, Dødsdansen av August Strindberg, «Leicester» i Maria Stuart, Hamlet, «assessor Brack» i Hedda Gabler, «Helmer» i Et dukkehjem, Peer Gynt, «Daniel Hejre» i De unges forbund, Seks personer søker en forfatter av Luigi Pirandello (i Ingmar Bergmans regi), «kong Filip» i Don Carlos, John Gabriel Borkman, «Big Daddy» i Katt på hett blikktak, Agilulf den vise i Hans E. Kincks drama med samme tittel, og «sir Milne» i Underskriften, for å nevne noen av hans mer fremtredende roller. Han gikk av med pensjon på Nationalheatret i 1986.
Knut Wigert var også engasjert ved NRK Fjernsynsteatret, hvor han spilte Kong Lear, John Gabriel Borkman, billedhugger Rubek i Når vi døde vågner, assessor Brack i Hedda Gabler, Bygmester Solness og Frithjof Nansen. Han spilte også Rosmer i Rosmersholm i London for BBC sammen med Peggy Ashcroft. Ved filmen hadde han roller i norske produksjoner som Tante Pose, Tørres Snørtevold (1940), Englandsfarere (1946), Ransom (1975) og Höstsonaten'' (1978).
Virke under krigen
Da tyskerne okkuperte Norge 9. april 1940, spilte Knut Wigert i Moren sammen med Johanne Dybwad. Like etter dro han til Trondhjem hvor han var en kort periode med Trøndelag teater, før han rømte til Sverige i 1941. Derfra dro han gjennom Russland, Palestina, Suez-kanalen, rundt Afrika og kom til London tre måneder senere. Der kom han med i Kompani Linge som var representert med 16 mann under britisk kommando under angrepet på tyske styrker i Måløy 3. juledag 1941. I en fjernsynsfilm fra 1987 fortalte han om Måløyraidet, fra forberedelsene i Skottland til selve raidet og følgene det fikk for Adolf Hitlers disposisjoner. Han ble senere utdannet til kommandosoldat ved Sandhurst Military Accademy. Han gikk inn på repertoar på Nationaltheatret da han kom hjem i 1945.
Engasjement for riksmålet
Knut Wigert var i likhet med sin kone nummer to, Sofie Helene Wigert, ivrig forkjemper for riksmålet, og satt som formann for Riksmålsforbundet fra 1974 til 1983. Han var medlem av Det Norske Akademi for Språk og Litteratur. Han stilte seg i spissen for en landsomfattende nei-kampanje mot innføring av samnorsk – Foreldreaksjonen mot samnorsk – noe som resulterte i at Stortinget modererte denne politikken.
Ibsenmuseet
Knut Wigert var initiativtageren til opprettelsen av Ibsenmuseet (Oslo). I 1989 gikk han opp i Arbiensgate hvor det den gang var kontorer og leiet et par rom der. Men senere fikk han leiet hele leiligheten til kr. 15 000 i måneden. Sammen med kona Vera Dietrichson skaffet han midler til restaurering av leiligheten, ved å lage en intimscene der de spilte Byggmester Solness, Hedda Gabler og 5. akt av Peer Gynt til stor publikumsoppslutning. Leiligheten ble delvis tilbakeført slik den var på Ibsens tid, og i 1994 ble den formelt overlevert til Norsk Folkemuseum som ivaretok den daglige driften. Wigert døde i Ibsenåret 2006, da det det bevilget 23 millioner kroner til fullstendig renovering av leiligheten, som i tillegg fikk en utstilling. Samtlige av Ibsens møbler er også på plass.
Utmerkelser
I 1988 ble Knut Kirsebom Wigert utnevnt til kommandør av Den Kongelige Norske St. Olavs Orden, for fortjenester for norsk scenekunst.
Avdeling for forvaltningsinformatikk
AFINs forskning og studier berører spørsmål knyttet til elektronisk forvaltning (eforvaltning), personvern og informasjonssikkerhet. AFIN har primært sin forskningsaktivitet innenfor forskningsområdet eforvaltning. Forskningen er preget av tverrfaglighet, og er nært tilknyttet forskningen ved Senter for rettsinformatikk.
Senteret ledes av Dag Wiese Schartum.
Samarbeid
AFIN har et utstrakt samarbeid med både offentlige og kommersielle aktører.
Jim Colclough
James Michael Colclough (født 31. mars 1936 i Medford i Massachusetts, død 16. mai 2004 i Boston i Massachusetts) var en end i amerikansk fotball som spilte for Boston Patriots i American Football League (AFL).
Colclough spilte college football på Boston College. Etter dette spilte han én sesong for Montreal Alouettes i Canadian Football League (11 kamper i 1959) og var en av de originale spillerne for Boston Patriot i den første sesongen av American Football League i 1960. Colclough tok imot ti touchdownpasninger og hadde 21,7 yards per mottakelse i 1962 og sikret dermed en plass i det årets American Football League All-Star Game. Han ble også inkludert i Boston Patriots All-Decade 1960s Team.
Colclough hadde totalt 283 mottakelser for 5 001 yards og 39 touchdowns for Bostn Patriots mellom 1960 og 1968. Som end løp han ballen fire ganger for 51 yards og hadde to løp på 16 yards i løpet av 1961-sesongen.
På slutten av 1960-tallet stiftet Colclough nattklubben Bachelors III med NHL-stjernen Derek Sanderson og Joe Namath.
Fylkesvei 5498
Fylkesveg 5498 går mellom Risasjøen og Kårdal i Alver kommune.
Frem til 2019 hadde veien betegnelsen fylkesvei 416 (Hordaland).
Arkesilaos I av Kyrene
Arkesilaos I av Kyrene (gresk: Ἀρκεσίλαος), død i 583 f.Kr., var den andre greske konge av Kyrenaika i Nord-Afrika (i dagens Libya). Han var sønn av Battos
Liv og virke
Arkesilaos var sønn av Battos som i henhold til legenden, og fortalt av Herodotos, grunnla byen Kyrene. Battos ledet en gruppe kolonister fra øya Thera (dagens Santorini) grunnet tørke og uår og til Libya. Arkesilaos' besteforeldre var Promina fra Kreta og adelsmannen Polymnestos fra Thera.
Svært lite er kjent om livet og styret til Arkesilaos. Han kom på tronen av den nyopprettede byen etter at hans far døde en gang rundt 600 f.Kr. Herodotos nevner at antallet mennesker i Kyrene i hans tid var like høyt som antallet bosettere som kom med Battos. Arkesilaos er bevitnet på greske vasemalerier fra 500-tallet f.Kr. Han døde i 583 f.Kr. og ble gravlagt ved siden av sin far.
Hans sønn, Battos II, etterfulgte ham. Han hadde også en datter ved navn Kritola som Plutark har nevnt i sin liste over tapre kvinner.
Vannliljetorvlibelle
Vannliljetorvlibelle er en libelle som tilhører familiegruppen libeller (Libellulidae). Vannliljetorvlibelle er fredet i Norge.
Utbredelse
Vannliljetorvlibelle er utbredt i det sentrale og østlige Europa. Finnes i og det sørøstlige Danmark, Sverige og Finland. I sørøstlige Norge langs kysten til Telemark. Arten har et lite utbredelsesområde på Østlandet. Habitatet er mindre sjøer og tjern med rent vann og flytebladsvegetasjon (nøkkeroser) i lavlandet. Det er ingen tegn på vesentlig reduksjon i bestanden og arten kvalifiserer ikke til å bli rødlistet etter IUCN-kriteriene.
Utseende
Kjønnene er noe ulike. Hunnens bakkropp er mørk brun-svart med gule flekker. Hannen har gule render mellom hver av bakkroppens segmenter (ledd). Eldre hanner får gjerne en blåpudring på bakkroppen. Analvedhenget, bakerst på bakkroppen er hvitt, og labialpalpene ved munnen, er mørk. Foran på hodet (frons) har hvit farge.
Vingene holdes i en rett vinkel ut fra kroppen i hvile. Vingemerket (pterostigma) er hvit. Vingespennet er mellom 60 og 70 millimeter.
Levevis
Nymfen lever på bunnen i åpne innsjøer og vannhull med steder der det er rik undervannsvegetasjon kombinert med flytende vannplanter som vannliljer.
Eggene legges i vann. Utviklingen tar 3 år. Nymfen overvintrer i vegetasjonen, blant planter og mose. De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er fra midten av juni til august.
Vannliljetorvlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Fredet i Norge
Vannliljetorvlibelle er en av tre norske arter av libeller som er fredet etter Bern-konvensjonen. Dette fordi de har hatt stor tilbakegang, grunnet at leveområdene (habitatene) har forsvunnet. Noen arter krever helt spesielle livsbetingelser.
Jean Taris
Jean Charles Émile Taris (født 6. juli 1909 i Versailles, død 10. januar 1977 i Grasse) var en fransk svømmer som deltok i de olympiske leker 1928 i Amsterdam, 1932 i Los Angeles og 1936 i Berlin. Taris vant en olympisk sølvmedalje i svømming under OL 1932 i Los Angeles. Han kom på andreplass på 400 meter fri bak Buster Crabbe fra USA.
Taris ble europamester på to distanser under Svømme-EM i 1934 og vant ytterligere en sølvmedalje under Svømme-EM i 1931.
Bessette-demningen
Bessette-demningen er en demning med vannkraftverk i Frankrike. Den er anlagt i La Diège, ei venstre sideelv til øvre Dordogne-vassdraget. Demningen skaper et mindre reservoar i elven, og gir kraft til Bessette vannkraftverk. Deretter går vannet videre til Chaumettes-demningen litt lengre nede i La Diège.
Anlegget ligger øst i departementet Correze mot grensen til Cantal departement. Området er en del av Limousin-regionen.
Nybråten
Nybråten er et lite sted i Askim kommune i Østfold. Her finnes blant annet et stort boligfelt som strekker seg fra Glava Askim til Sollia.
Ihlen
Ihlen er et sted i Askim, Indre Østfold kommune. Her finnes et stadig større boligfelt og Ihlen Industriområde.
Franske rettskrivingsreformer
Det har vært flere franske rettskrivingsreformer. Fransk er det språket som lengst har hatt en offisiell rettskriving, siden grunnleggelsen av Académie française i 1635.
Den siste rettskrivingsreformen var den franske rettskrivingen av 1990, som ble lansert som en anbefaling, uten å bli pålagt brukerne av det franske språk.
Historikk
Fransk rettskriving har alltid utviklet seg, etter det prinsippet at hvordan språket brukes skal reflektere ords rettskriving. Noen eksempler på franske rettskrivingsreformer er:
Rettskrivingen av 1990
I oktober 1989, ba den daværende franske statsministeren, Michel Rocard, le Conseil supérieur de la langue française om å foreslå en del rettelser til fransk rettskriving, spesielt der det var uregelmessigheter. Denne reformen fokuserte på bruken av bindestrek, flertallsformen av sammensatte ord, perfektum partisipp, cirkumfleks og en del andre uregelmessigheter. Endringene som ble foreslått av le Conseil Supérieur ble enstemmig vedtatt av Académie française og godtatt av de tilsvarende organisasjonene i Quebec og Belgia. Den tidligere rettskrivingen fortsatte å være gyldig, og det er opp til hver enkelt bruker av fransk å avgjøre hvorvidt man vil bruke den gamle eller nye rettskrivingen. Ordbøker vil inneholde både den gamle og nye formen som jevnbyrdige stavemåter for det samme ordet, og i korrekturprogrammer for datamaskiner kan man velge hvilken rettskriving man vil bruke. (Standarden er ofte rettskrivingen fra før 1990, slik at hvis man vil bruke denne, må man endre oppsettet selv.)
Ettersom man ikke har vært pålagt å gå over til den nye rettskrivingen, har den ikke hatt noe stort gjennomslag blant brukerne av fransk. I september 2008, gikk flere av ministrene i Belgias regjering inn for at franskspråklig undervisning skulle skje med den nye rettskrivingen.
Fra og med 16. mars 2009, vil de franskspråklige, belgiske avisene La Libre Belgique, Le Soir et La Dernière Heure, bruke den nye rettskrivingen.
Referanser
Französische Rechtschreibreform
Ungdoms-VM i håndball for menn 2019
Ungdoms-VM i håndball for menn 2019 ble arrangert i Skopje i Nord-Makedonia i 2019.
Céline Bara
Céline Bara  (født 9. september 1978 i Antony i Frankrike) er en fransk tidligere pornoskuespiller.
Orchha (fyrstestat)
Orchha var en fyrstestat bestående av en liten by i den senere indiske delstaten Madhya Pradesh og et omgivende territorium på 5 387 km² på et platå omgitt av lave fjell, et stykke sør for Jhansi i det som senere er blitt delstaten Uttar Pradesh.
Fyrstedømmet ble grunnlagt av fyrsten Vir Singh Deo i 1605. Det ble senere styrt av hans rajputiske slektninger i det hinduiske dynastiet Bundela.
Świętochłowice
Świętochłowice (tysk Schwientochlowitz) er en by i Øvre Schlesien i sørlige Polen med omtrent 50 600 innbyggere (2016). Świętochłowice har etter 1999 tilhørt det schlesiske voivodskap. Fra 1975 til 1998 tilhørte det voivodskapet Katowice.
Skramstad
Skramstad er et norsk etternavn. Per 2022 har 253 nordmenn etternavnet Skramstad.
Świętochłowice
Historie
Byens historie går tilbake til det 12. århundre, og byens navn nevnes første gang i 1313. Den fikk Magdeburg-rettigheter i løpet av overgangen mellom det 13. og 14. århundre. Byen var forholdvis ubetydelig frem til industrialiseringen i Øvre Schlesien begynte på slutten av 1700-tallet. I 1920 ble byen avstått fra Tyskland til Polen, selv om folkeavstemningen i byen hadde gitt et flertall på 51,9 % for å forbli i Tyskland. I 1939 ble byen reannektert av Tyskland og i 1945 igjen av Polen.
Konsentrasjonsleirene Eintrachthütte og Zgoda
I Eintrachthütte lå det en underleir av konsentrasjonsleiren Auschwitz fra 1943 til 1945. Fra januar 1945 til november samme år ble leiren gjort til sovjetisk konsentrasjonsleir. Leiren i Zgoda var en av de mest beryktede av de 1 255 konsentrasjonsleirene for tyskere som det stalinistiske kommunistregimet opprettet i Polen. Fangene var hovedsakelig sivile schlesiere, mest av tysk nasjonalitet, men også polsk. Leiren ble ledet av Salomon Morel, som er ettersøkt av polske myndigheter for krigsforbrytelser og forbrytelser mot menneskeheten, og bodde i Israel fra 90-tallet til sin død.
Anja
Anja er en opprinnelig russisk kjæleform av kvinnenavnet Anna, som er en latinsk variant av Hannah. Opprinnelsen er det hebraiske ordet for «gunst» eller «nåde», channah. Anja har navnedag 10. juli i Norge og 22. oktober i Finland.
Utbredelse
Anja er et vanlig navn i Slovenia, Tyskland og Danmark. Navnet Anja ble først vanlig i Norge fra ca. 1970. Fra ca. 1995 har det hatt en avtagende popularitet som døpenavn i Norge.
Electronic Entertainment Expo 2009
Electronic Entertainment Expo 2009, til vanlig kjent som E3 2009, var den 15. Electronic Entertainment Expo. Den fant sted i Los Angeles Convention Center i Los Angeles. Den begynte 2. juni 2009 og endte 4. juni 2009 med 41 000 total deltagende.
Midnatt
Midnatt kan ha to betydninger:
Det motsatte av midnatt er middag.
Psykoblokk
Psykoblokk er en svært ukjent og ubrukt gren av magien beskrevet i Harry Potter-bøkene av J.K. Rowling. Professor Severus Slur har uttalt at «''Psykoblokking, Potter. Magisk forsvar av sinnet mot inntrengning utenfra. En lite kjent gren av magien, men ikke mindre nyttig for det.''» Pskykoblokk er altså forsvar av sinnet mot inntrenging utenfra. Om man er god i Pskykoblokk kan man hindre andre trollmenn å trenge seg inn i ens tanker ved hjelp av psykomantikk. Det blir da aktuelt å bruke verifiserum i stedet. Formelen for å trenge seg inn i andres tanker er sesampsykus, og en svært effektiv motforbannelse er parero. Ved bruk av motforbannelsen parero kan du selv trenge deg inn i personen som bruker psykomantikk mot deg, som beskrevet i Harry Potter og Føniksordenen.
Kjente trollmenn som er gode i psykomantikk:
Roberto Dellasega
Roberto Dellasega (født 15. juni 1990 i Cavalese) er en italiensk skihopper.
Han debuterte i verdenscupen i skihopping 14. desember 2008, og hans beste individuelle verdenscup-plassering er en 29.-plass i stor bakke fra 2010.
Dellasega deltok i Vinter-OL 2010 og 2014.
Felix Johansen
Jan-Henrik Kulberg (født 6. august 1965 i Drammen), best kjent under navnet Felix Johansen, er en norsk journalist, vokalist, tekstforfatter, komponist og musiker.
Som Felix Johansen har Kulberg gitt ut seks soloalbum med egne tekster og musikk. I tillegg har han gitt ut barneplaten Eventyret om Hanna sammen med Veslemøy Solberg. Dette albumet ble nominert til Spellemannprisen 2006 i klassen barneplate. Han har også gitt ut samleplaten Signestølen i 2009, innspilt på en støl på Ål i Hallingdal, og EP-en Pianokrakk fra samme år.
Felix Johansen debuterte med låten «Fru Lie» på albumet Unsigned utgitt av bransjebladet Musikkpraksis i 1995. I 1996 kom debutalbumet Hva kan jeg si? som delvis var innspilt i Johansens leilighet i Drammen. Albumet ble utgitt på det lille Drammensselskapet Moonlight Records. På denne tiden var Felix mye i Oslo og opptrådte jevnlig på Skillingsborgen og Mjuk Mic på Smuget.
I 1998 fikk Felix Johansen platekontrakt med MajorStudio AS, som utgav albumene I vår hage og Skyggeblod, og overtok rettighetene til Hva kan jeg si?
Felix Johansen har opptrådt på viseklubber og visefestivaler, og ble i 1999 invitert til England for å spille på en tribute-konsert for Nick Drake, Johansens store inspirasjonskilde.
Jan-Henrik Kulberg har jobbet 16 år som radio og tv-journalist i NRK, ved siden av karrieren som artist.
På CD-prosjektene sine har Felix Johansen blant annet samarbeidet med Veslemøy Solberg, Sven Ohrvik, Unni Wilhelmsen, Espen Jørgensen, Finn Tore Tokle, Eivind Kløverød og Geir Sundstøl.
På de to siste prosjektene sine, har Johansen både vært tekniker og produsent, og gitt ut musikken på sin egen label Macmanus.
Høsten 2013 gav han ut albumet "Sol over torget", innspilt i eget studio på Nøste i Lier. Albumet ble gitt ut under eget navn. Kulberg spilte alle instrumentene selv, var produsent, designet cover og var tekniker. På tittellåten hadde han hjelp av Sven Ohrvik (tekniker), Veslemøy Solberg (sang), Bernt Roar Baade (trommer) og Geir Kristian Breivik (bass). Kulberg sang duett med datter Marie Hvamb Kulberg på to av sangene på det siste albumet. Albumet inkluderte også "Alt er stille", som ble skrevet etter terroren i Oslo og på Utøya sommeren 2011.
Han fokuserer nå (fra 2022) på instrumentalmusikk, under artistnavnet J.H Kulberg
Anmeldelser
"På sitt 7. album «Sol over torget» spiller han alle instrumentene selv på ni av de ti visene. I tillegg til gitar og piano preges lydbildet av trekkspill, mandolin og fiolin. Flott, hverdagspoetisk visepop med gode og varierte tekster og melodier. Jan-Henrik Kulberg viser seg fra mange forskjellige sider på dette gode albumet." Jon Vidar Bergan, Drammens Tidende, om "Sol over torget" 2013)
Norgesmesterskapet i fotball for menn 1980
Norgesmesterskapet i fotball for herrer 1980 ble vunnet av Vålerengen etter at de slo Lillestrøm i cupfinalen.
Felix Johansen
Anmeldelser
"Nå foreligger det femte albumet, og det er blitt nok et kvalitetsprodukt fra denne fine visesmeden. Han skriver vedmodsvakre, personlige sanger og er en artist med noe på hjertet. Han tar for seg det nære like selvsagt som de større tingene med samme finstemte alvor. Han skaper sanger som på et eller annet vis angår oss. Hans stil er nedtonet, ikke dermed sagt at den ikke har kraft. For hans viser krever sin plass. De maner til refleksjon, samtidig som de smyger innunder huden på deg. Måtte flere få opp ørene for hva denne drammenseren har å by på." (Svein Andersen, Aftenposten, om "Gud og profeter" 2007.)
"Felix henførte et begeistret publikum på en måte som ikke står noe tilbake for de største visesangerne dette landet har fostret" (Johnny Andreassen, Drammens Tidende, konsertanmeldelse releasekonsert Buddy, Drammen, 2007)
”Jan-Henrik Kulberg har gjennom sitt alter ego Felix Johansen klart å videreføre og fornye stillferdig viserock. " (Norsk pop- og rockleksikon)
"Til tross for skyggen fra Nick Drake, har Felix Johansen gjennom sine tre album utviklet en egen identitet som gjør ham til en av landets fremste nye visesangere. Nå kan han også regnes som en del av rocken." DAGSAVISEN
"Felix Johansen har skrevet et knippe akustiske, melodiøse, fengende og varmesanger med usedvanlig bra tekster på norsk." VG
"Felix Johansen er en poetisk visesanger med en helt klar begavelse. Han er på en grein for seg selv i norsk pop. Det er ikke mange som lager sånne viser som han gjør her." NRK-P1
Heinrich Baaken
Heinrich Baaken (født 13. mars 1900 i Budberg i Rheinprovinz i kongedømmet Preussen i keiserdømmet Tyskland, død 11. mai 1976) var en tysk katolsk prelat og hjelpebiskop i bispedømmet Münster.
Bakgrunn
Heinrich Baaken vokste opp i en bondefamilie i Nedre Rhin-delen av bispedømmet Münster. Han gikk på Adolfinum Gymnasium i Moers, hvor han bestod sin Abitur i 1918. Deretter studerte han filosofi og teologi i Münster.
Prert
Den 26. mai 1923 ble han ordinert til prest av erkebiskop Johannes Poggenburg.
Baaken var kapellan i Duisburg, som på den tiden fortsatt tilhørte bispedømmet Münster, fra 1931 prest i St. Frans' menighet i Duisburg-Hamborn og fra 1946 sogneprest i St. Bonifatius i Duisburg. I 1948 ble han valgt til bydekan i Duisburg.
Biskop
Den 26. januar 1952 utnevnte pave Pius XII ham til hjelpebiskop i Münster og titulærbiskop av Gordus. Han mottok bispevielsen 25. mars samme år av biskop Michael Keller.
Fra 1952 til 1966 ledet Baaken bispedømmets skoleavdeling i tillegg til sine sedvanlige oppgaver som hjelpebiskop. Som konsilfader deltok han på alle fire sesjoner av Det andre Vatikankonsil. I 1967 ble han utnevnt til katedraldekan i Münster. Under den bispevakansen etter valget av biskop Joseph Höffner til erkebiskop av Köln i 1969, ledet han bispedømmet Münster som kapitularvikar inntil biskop Heinrich Tenhumberg ble utnevnt.
Kolding kommune
Kolding kommune er en dansk kommune i Region Syddanmark, og ligger på det sørøstre Jylland.
Ved kommunalvalget 15. november 2005 ble sosialdemokraten Per Bødker Andersen gjenvalgt som borgermester også for nye Kolding kommune.
Fra 1970 til 2007 var Kolding en kommune i Vejle amt. Den gamle kommunen hadde et areal på 238,64 km², og i 2005 var folketallet 63 583.
Nye Kolding kommune er siden 2007 en samling av tidligere Kolding kommune, Lunderskov kommune, Vamdrup kommune, Vester Nebel Sogn i Egtved kommune og Christiansfeld kommune unntatt Bjerning Sogn, Fjelstrup Sogn og Hjerndrup Sogn.
Kommunene som ble slått sammen fordelte seg både på gamle Vejle amt og Sønderjyllands amt.
Forlikspartiene krevde folkeavstemninger i både Vester Nebel Sogn og Øster Starup Sogn i Egtved kommune, og 19. april 2005 stemte et flertal på 67 % i Vester Nebel for Kolding, mens Øster Starup med et flertall på 61 % valgte Vejle i likhet med resten av Egtved kommune.
Videre krevde forlikspartiene opprinnelig folkeavstemning i Bjerring Sogn, Fjelstrup Sogn og Hjerndrup Sogn i Christiansfeld kommune), mens regionreformens oppmann etter borgerprotester fikk gjennomslag for folkeavstemning i hele kommunen. De tre nevnte sogn valgte tilknytning til Haderslev kommune, mens resten av Christiansfeld valgte Kolding.
Aksel Hansen
Aksel Christian Henrik Hansen (født 2. september 1853, død 3. mai 1933) var en dansk billedhugger. Hansen var født i Odense hvor faren arbeidet som snekkermester og stenhugger. Han gikk i lære hos faren før han flyttet til København og utdannet seg ved Kunstakademiet.
Hansen utførte en rekke offentlige oppgaver, blant annet rytterstatuen av Christian IX som står oppstlt i Kongens Have i Odense.
Piero Manzoni
Piero Manzoni (født 13. juli 1933, død 6. februar 1963) var en italiensk kunstner. Han regnes som en av de viktigste kunstnerne innen europeisk konseptualisme etter krigen, og han var sentral i den italienske arte povera-bevegelsen på begynnelsen av 1960-tallet.
Jan Juroška
Jan Juroška (født 2. mars 1993) er en tsjekkisk fotballspiller som spiller for FC Baník Ostrava.
Det tapte paradis
Det tapte paradis (originaltittel Paradise Lost) er et episk dikt av den engelske poeten John Milton. Diktet viser ingen helter, men lar leseren følge Satan, en form for antihelt, og forteller den kristne historien om menneskets oppreisning, og om Adam og Eva i Edens hage. Det er en rekke henvisninger til klassiske diktverk, især Homer, Vergil, og Edmund Spenser
Diktet er skrevet i blankvers, femtaktige urimete jamber. Den første utgaven fra 1667 er organisert i 10 kapitler; mens den senere, reviderte utgaven fra 1674 har 12 kapitler (tilsvarende Vergils Æneiden). Den ble oversatt til dansk ved I. H. Schønheyder så tidlig som i 1790, til islandsk i 1828 og er utgitt på norsk i Arthur Olav Sandveds gjendiktning fra 1993 og 2005.
Temaet er paradiset som går tapt, teodicéproblemet, det religionsfilosofiske og teologiske forsøk på å løse det ondes problem: Om Gud er god og allmektig, hvordan kan det onde forklares? Svaret er at om mennesket ikke hadde falt i paradiset hadde det ikke unngått en forandring. Det inngår i Guds plan. Fram til Satan møtte engelen Gabriel trodde han at han delte makten med Gud. Ved deres samtale forteller Gabriel om menneskets fall og at Satan inngår i Guds valg. Satan tror at han eier halve verden og av Gabriel får han vite at ingenting har skjedd uten at det var Guds vilje. Alt var Guds plan.
Bakgrunn
Leonard skrev også at Milton «planla ikke i begynnelsen å skrive et bibelsk epos». Ettersom epos ble vanligvis skrevet om heroiske konger og dronninger, og ikke minst hedenske guder, hadde Milton sett for seg at hans epos var basert på en legendarisk engelsk eller angelsaksisk konge som legenden om kong Arthur.
Etter å ha blitt fullstendig blind i 1652 skrev Milton Det tapte paradis helt og holdent gjennom diktat ved hjelp av sekretærer og venner. Hans skrev også det episke diktet mens han ofte var syk, han led av gikt, og til tross for at han følelsesmessig hadde det tungt etter sin andre hustrus for tidlige død, Katherine Woodcock, i 1658, og at deres svært unge datter også døde, skjønt Milton giftet seg på nytt kort tid etter i 1663.
Innhold
Miltons fortelling har to narrative eller fortellertekniske buer: den ene er Satan (Lucifer) og det andre er Adam og Eva. Diktet begynner etter at Satan og andre opprørske engler har blitt beseiret og forvist til Helvete, eller som det også er kalt i diktet, Tartarus. I Pandæmonium benytter Satan seg sin retoriske evner for å organisere sine tilhengere; han er støttet av sine nestkommanderende Mammon og Beelzebub. Belial og Molok er også tilstede. Ved slutten av debatten påtar Satan frivillig å forgifte den nyskapte Jorden og Guds nye og mest foretrukne skapning, menneskeheten. Han skryter av farene i avgrunnen på samme vis som minner om Odyssevs eller Æneas. Etter med vanskeligheter å klatret skråningen Kaos utenfor Helvete kommer han til Guds nye materielle verden, og senere til Edens hage.
Delvis gjennom fortellingen blir englenes krig gjenfortalt. Satans opprør følger den episke konvensjonen av storstilt krig. Kampene mellom de trofaste englene og Satans hær skjer i løpet av tre dager. Det siste slaget involverer Guds sønn som alene beseirer hele hæren med opprørske engler og forviser dem fra himmelen. Etter utrenskningen av himmelen skaper Gud verden og ender med hans skapelse av mennesket i form av Adam og Eva. Mens Gud ga Adam og Eva fullstendig frihet og makt til å styre over alle skapelser, ga han en bestemt ordre under trussel av dødsstraff: ikke spis fra Kunnskapens tre som gir kunnskap om godt og ondt.